สวัสดีค่ะ พอดีอยากสอบถามคุณว่า หนูได้รับการผ่าตัดใส่โลหะที่ต้นขา ตอนนี้ประมาณ4 เดือนแล้วค่ะ แต่มีอาการเจ็บๆ คัดเวลางอนิดๆ ที่เหนือหัวเข่านิดหน่อย พร้อมมีอาการบวม พอเอามือกดๆดู รู้สึกแข็งๆ นูนๆ ค่ะ่งมีอาการได้ 4 วัน เป็นเพราะเดินเยอะไหมค่ะ หรือมีอะไรอันตรายกว่านั้นไหมค่ะ ควรสังเกตุจากอะไรบ้าง
สวัสดีค่ะ Namwaan Nittaya M. Paosakulกระดูกหักคือภาวะที่กระดูกได้รับแรงกระแทกมากเกินไป ส่งผลให้กระดูกไม่สามารถรองรับน้ำหนักจากแรงดังกล่าวได้ และเกิดหัก ก่อให้เกิดอาการปวด เสื่อมสมรรถภาพในการทำงาน รวมทั้งมีเลือดออกและได้รับบาดเจ็บบริเวณรอบกระดูกที่ได้รับแรงกระแทกการรักษานั้นขึ้นกับว่ามีการหักหรือเคลื่อนมากน้อยแค่ไหน ถ้าหักและเคลื่อนมาก แพทย์อาจทำการผ่าตัดและใช้เหล็กดามไว้ให้เข้าที่ แต่ถ้าหักและเคลื่อนน้อยอาจใช้การดามภายนอก ในกรณีนี้หลังจากที่ผ่าตัดและใช้เหล็กดามให้เข้าที่แล้ว ควรงดการลงน้ำหนักที่ขาข้างดังกล่าวจนกว่าแพทย์จะแจ้งว่ากระดูกติดกันดี หากบริเวณที่ผ่าตัดมีอาการเจ็บ ปวด บวม นูนออกมา อาจมีการผิดรูปของกระดูกหรือโลหะบริเวณนั้นได้ แนะนำกลับไปพบศัลยแพทย์ที่ดูแลอีกครั้ง ต้องอาศัยการตรวจร่างกายร่วมด้วยหรือเอ็กซเรย์ดูข้างในกระดูกเป็นสำคัญค่ะ ช่วงนี้งดเดินเยอะ รับประทานยาแก้ปวดยาแก้อักเสบที่แพทย์จ่ายมาได้